open-index/open-wikipedia-markdown huggingface dataset:
Hamad bin Thuwaini av Zanzibar

**Hamad bin Thuwaini al-Busaid** (arabisk: ; født 1857, død 25. august 1896) var den femte sultanen av Zanzibar. Han styrte Zanzibar fra 5. mars 1893 til sin død 25. august 1896.

Han var gift med sitt søskenbarn, Sayyida Turkia bint Turki al-Said, datter av Turki bin Said av Oman. Hamid døde plutselig kl. 11.40 25. august 1896; han blei muligens forgifta av sitt søskenbarn Khalid bin Barghash, som utnevnte seg til den nye sultanen og var sultan i tre dager før han blei erstatta av den britiske regjeringa etter den 38&nbsp;minutter lang anglo-zanziberske krigen.

## Titler
* 1857–1893: Sayyid Hamad bin Thuwaini
* 1893–1894: Hans Høyhet Sultan Sayyid Hamad bin Thuwaini, sultan av Zanzibar
* 1894–1896: Hans Høyhet Sultan Sayyid Sir Hamad bin Thuwaini, sultan av Zanzibar, GCSI

## Ordener
* Storkorsridder, Italias kroneorden (1893)
* Ridder storkommandør, Indias stjerneorden (1894)
* Storkors, Den røde ørns orden (1895)

## Referanser
Burgas oblast

**Burgas oblast** er en forvaltningsenhet (*[[oblast]]*), bulgarsk  sørøst i Bulgaria. Den grenser til Tyrkia i sør og ligger ved kysten av Svartehavet. Den største byen i området er Burgas by som også er Bulgarias fjerde største by. 

## Kommuner

Burgas oblast er inndelt i 13 kommuner (entall: община, *obshtina* – flertall: общини, *obshtini*)

## Bildegalleri

Fil:Malko Turnovo Museum.JPG|Hus i Malko Tarnovo
Fil:Nessebar St Jean-Baptiste.jpg|Kirke fra 1100-tallet i Nessebar
Fil:Lake-mandrensko-dinev.jpg|Mandrenskosjøen ved Burgas


## Eksterne lenker
*
Wilhelmsruh

**Wilhelmsruh** er en ortsteil nordvest i Berlins bydel Pankow. 

## Geografi
Wilhelmsruh grenser i nord til Pankows orsteiler Rosenthal og i sørøst til Niederschönhausen. Den vestlige grense går mot bydelen Reinickendorf og fra sørvest mot nord ortsteilene Reinickendorf, Wittenau og Märkisches Viertel.

Ortsteilens vestlige grense er identisk med traséen til Berlinmuren som under den kalde krigen gikk mellom det daværende DDR og Vest-Berlin.

## Historie
Wilhelmsruh tilhørte mot slutten av 1800-tallet til Rosenthal. Den var en av Berlins villaforsteder, i likhet med Dahlem, Westend, Grunewald og Lichterfelde West. Fra 1893 ble det bygget en landstedskoloni i området kalt Wilhelmsruh, men navnets opphav er ukjent. 

Omkring det forrige århundreskiftet ble Bergmann-Elektrizitäts-Werke AG etablert vest i Wilhelmsruh. Det var en utvidelse av industrimannen Sigmund Bergmanns virksomhet i Wedding og firmaet produserte opprinnelig komponenter for elektrisitetsverk. Senere ble produksjonen utvidet til bl.a. kabelverk, lokomotiv- og bilproduksjon. Wilhelmsruh lå gunstig til i et krysningspunkt mellom Nordbahn (Berlin – Stralsund) og jernbanestrekningen på folkemunne kalt Heidekrautbahn (Lyngbanen) i østlig retning. Industrivirksomheten ble utvidet også i mellomkrigstiden. Etter den andre verdenskrigen fortsatte virksomheten under navnet Bergmann-Borsig. 

I 1950-årene ble det i utkanten av den etablerte bebyggelsen, oppført karakteristiske fem etasjes arbeiderboliger. 

Byggingen av muren i 1961 medførte at 2000 meter av industrianlegget ble liggende langs grensen og arbeiderne som bodde i Vest-Berlin mistet sitt arbeide. Vinduene mot vest ble sikret med gitter og arbeiderne måtte grensebevis som de viste ved fabrikkporten. 

Etter murens fall ble det på 1990-tallet bygget eneboliger og flerfamilieboliger i området.

Wilhelmsruh ble innlemmet i Stor-Berlin i 1920 og er fra 2001 en egen ortsteil.

## Eksterne lenker
* 
* Wilhelmsruh på panke-guide.de
Liste over Zanzibars sultaner

Dette er ei **liste over Zanzibars sultaner** fra 1856, da posten blei oppretta, til 1964, da sultanatet blei styrka i revolusjonen på Zanzibar. Sultanatet stammer fra al-Busai-dynastiet fra Oman, som hadde kontrollen over Zanzibar før dette.

## Sultaner
Intercontinental Rally Challenge

**Intercontinental Rally Challenge** (IRC) er et rallymesterskap rett under nivået til rally-VM. Serien blir organisert av SRW Ltd og sanksjonert av FIA, og formålet er å gi unge eller amatør-rallyførere muligheten til å konkurrere i anerkjente regionale og internasjonale rally. I tillegg tilbyr arrangørene et nyskapende TV-format/-konsept, skapt av Eurosport. Serien fokuserer på «Gruppe N» og «Gruppe A»-spec biler opp til 2000cc (inkludert Super 2000, R2 og R3).

Serien ble dannet i 2006 med navnet International Rally Challenge, men i 2007 fikk serien sitt nåværende navn.

## Nåværende kalender (2011)
* 19. til 22. januar – Rally Monte-Carlo
* 14. til 16. april – Rally Islas Canarias Trofeo El Corte Inglés (Spania)
* 13. til 15. mai – Tour de Corse (Frankrike)
* 2. til 4. juni – Prime Yalta Rally (Ukraina)
* 23. til 25. juni – Belgium Ypres Westhoek Rally (Belgia)
* 14. til 16. juli – Sata Rallye Açores (Portugal)
* 4. til 6. august – Rali Vinho da Madeira (Portugal)
* 26. til 28. august – Barum Rally Zlín (Tsjekkia)
* 9. til 11. september – Mecsek Rallye (Ungarn)
* 22. til 24. september – Rallye Sanremo (Italia)
* 7. til 9. oktober – Rally Skottland
* 3. til 5. november – Rally Kypros

## Vinnere
} Giandomenico Basso
|  Mitia Dotta
| Fiat Punto Abarth S2000
|  Abarth
| -
| -
|-
! 2007
|  Enrique García-Ojeda
|  Jordi Barrabés
|  Peugeot 207 S2000
|  Peugeot
| -
| -
|-
! 2008
|  Nicolas Vouilloz
|  Nicolas Klinger
| Peugeot 207 S2000
|  Peugeot
|  Marco Cavigioli
|  Peugeot
|-
! 2009
|  Kris Meeke
|  Paul Nagle
| Peugeot 207 S2000
|  Peugeot
|  Denis Millet
|  Peugeot
|-
! 2010
|  Juho Hänninen
|  Mikko Markkula
| Škoda Fabia S2000
|  Škoda
|  Harry Hunt
|  Peugeot
|-
! 2011
|  Andreas Mikkelsen
|  Ola Fløene
| Škoda Fabia S2000
|  Škoda
|  Jean-Michel Raoux
|  Honda
|}

## Kilder
* https://web.archive.org/web/20110713054615/http://www.ircseries.com/html/Manufacturers.asp

## Eksterne lenker
*
Edmond Albius

**Edmond Albius** (1829–1880) var en slave og gartner fra Réunion. Han regnes som den kommersielle vaniljens oppfinner. I en alder av 12 år utviklet han en teknikk for rask og lønnsom pollinering av vaniljeorkideer. Albius' teknikk revolusjonerte dyrkingen av vanilje og gjorde det mulig å dyrke vanilje utenfor plantens naturlige habitat.

## Bakgrunn
Foreldrene til Edmond Albius var begge slaver fra det Afrikanske kontinentet, men moren døde da Edmond var liten og faren hadde han aldri møtt. Da moren døde, ble lille Albus solgt videre til Ferreol Bellier-Beaumont. Beaumont var en anerkjent og respektert botaniker, og siden Albus var for liten til hardt slavearbeid, ble det til at han fulgte sin herre rundt omkring og hjalp til med smått og stort.

Da franskmennene koloniserte øya i Indiahavet i 1642, hadde de også med seg  planter fra hele verden. Det gjaldt for eksempel orkidéplanten *[[Vanilla planifolia]]* som opprinnelig kom fra Mexico. Problemet for franskmennene var at denne planten nesten aldri formerer seg, dvs at den nesten aldri blir pollinert naturlig.

Noen typer bier og kolibrier fra Mellom-Amerika hadde spesialisert seg på planten, men bøndene på Réunion hadde ingen av disse artene med seg. Av økonomiske årsaker ville det bety mye for bøndene på øya, om de klarte å kommersialisere den søte belgfrukten. Vaniljepollinering ble derfor et populært samtaleemne, og alle var klar over at den som først kunne knekke orkidéens kode, ville bli svært berømt. 

## Albins metode
Det Albin gjorde var å skyve et langt gresstrå inn i orkidéen til han traff pollenstengelen, og med en knekk med pekefinger og tommel gjennomførte han pollineringen.

En botaniker Jean-Michel-Claude Richard prøvde å overbevise andre om oppdagelsen var hans. Men Beaumont og tilhengerne hans jobbet hardt for å motbevise disse usanne påstandene. 

Etter noen startvansker førte Albius' enkle, men geniale metode til at øya Réunion i Det indiske hav ble verdens største eksportør av vanilje.

Selv om Albius ble stående i historien som oppdageren av håndpollinering, fikk han selv ikke ta del i den økonomiske velferden som vokste på øya. På tross av velstående venner, døde Albius i august 1880, som en fattig mann.
## Referanser
Håndball under Panamerikanske leker 2007

**Håndball under Panamerikanske leker 2007**. Håndball var med som en av flere sporter i de femtende Panamerikanske leker som ble arrangert i Rio de Janeiro i Brasil i perioden 13. til 29. juli 2007. Det var åtte dame- og åtte herrelag som deltok, Brasil vant både dame- og herreturneringen.

## Medaljer

## Eksterne lenker
* Panamerikanske leker 2007
Bernstorffs palé

**Bernstorffs palé** (ble kalt **Kong Georgs palé** fra 1884 til 1913), ble oppført for tyske grev J.H.E. Bernstorff av arkitekten J.G. Rosenberg og Nicolai Eigtved. Senere ble enkelte rom bygget om av G.F. Hetsch. Bygget ligger i Bredgade 40–42 i Frederiksstaden i København, og grunnstenen ble nedlagt 27. oktober 1752. Paléet danner pendant til Dehns palé.

Arveprinsesse Caroline og arveprins Ferdinand kjøpte bygningen etter at de giftet seg i 1829. Etter prinsessens død i 1881, ble bygningen solgt for ca. 357&nbsp;000 danske kroner til kong Georg av Hellas. Etter at Christiansborg slott brant i 1794, flyttet midlertidig Højesteret inn i førsteetasjen, mens andre etasje ble bolig for prins Carl (senere kong Haakon den 7. av Norge) og prinsesse Maud, etter at de giftet seg i 1896.

Bygningen ble fredet i 1951.

## Referanser


## Kilder
* J.G. Rosenberg hos Weilbach
* Bredgade 42 / Frederiksgade 18 hos Indenforvoldene
* Københavns Museum
Smoljan oblast

**Smoljan oblast** er en forvaltningsenhet (*[[oblast]]*) i det sentrale sørlige Bulgaria. Den grenser til Hellas i sør og ligger i fjellkjeden Rodopifjellene. Den største byen, som også er administrasjonssentrum er Smoljan. 

Smoljan er en av to oblaster i Bulgaria, den andre er Kardzjali oblast, er der majoriteten av befolkningen ikke tilhører den bulgarske ortodokse kirke. Rundt 42% av befolkningen er muslimer. 

## Kommuner

Smoljan oblast er inndelt i 10 kommuner (entall: община, *obshtina* – flertall: общини, *obshtini*)

## Næringsliv
Næringsveiene i Smoljan er turisme, gruvedrift, skogbruk, industri og dyrehold. I den østlige delen av Smoljan ligger det flere zink og blygruver. 
Hovednæringsveien er turisme knyttet til vintersportsanleggene i Smoljan. 

## Eksterne lenker
*
Borre prestegård

**Borre prestegård** er en gård ved Borre kirke i Horten kommune. Tunet består av hovedbygning med sidefløy, stor driftsbygning og et par uthus. Prestegården har vært gjennom store restaureringer. Presteboligen (hovedhuset) sto ferdig høsten 1999, forpakterboligen (sidebygningen) i 2010. Hovedbygning med sidefløy ble fredet 23. juli 1991.

Prestegården ligger ved siden av middelalderkirken på Borre, rett opp for Borrehaugene. Det meste av Borrehaugene ligger også på prestegårdens grunn. Prestegården ligger på den historiske gården *Orretufts* grunn. Det er de som mener at den kongsgården Snorre omtaler under navnet Borro, lå der prestegården siden lå. Her bodde kong Øystein, som ved en ulykkestilfelle falt over bord og druknet ved Joruksø (Jersøy). Hans lik ble hauglagt i Borro på sandsøen ute ved Vadla.

Da sognepresten Søren Sigvart kom til Borre i 1770, tok gårdsdriften seg kraftig opp. Husene på prestegården var forfalne og menigheten bidro med 600 rdl. til ny hovedbygning. Hovedbygningen som ble bygget, er den som står der i dag. Til prestegården hørte engang sag og kvern, men utover 1700-tallet var bruket forfallent og ikke lenger i bruk.

Under prestegården ligger også Steinbrygga. Denne synes en gang å ha vært det mest benyttede ladestedet i Borre.

Hovedhuset er et toetasjes laftet tømmerbygning med stående panel og symmetrisk utformede langfasader. Grunnplanet viser en opprinnelig midtgang med et værelse innenfor (bispekammer). Mot øst og på sydsiden av disse rommene var det opprinnelig et stort værelse. Dette er nå delt i to. På nordsiden er det to værelser side om side i husets bredde. Andreetasjen har samme hoveddisponering av rommene som i første etasje, men er mer oppdelt. Forpakterboligen er bygget i vinkel på hovedbygningen og er sannsynlig fra samme tid. Tidligere lå prestegårdens kjøkken i denne boligen, samtidig som den tjente som forpakterbolig og vedskjul.

Per november 2011 er det sogneprest Svein Magnar Skalvik og hans kone Inger Marie som bor på prestegården. De har vært delaktige i hvordan restaureringen er blitt gjennomført.

Eier av Borre prestegård er Opplysningsvesenets fond.

## Litteratur
* 

## Eksterne lenker
*  Opplysningsvesenets fond, Borre prestegård 
*  Om Borre prestegård med omgivelser på nettsidene til Kulturarv i Vestfold fylkeskommune 
*
Håndball under Panamerikanske leker 1991

**Håndball under Panamerikanske leker 1991**. Håndball var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var andre gangen som håndball var med i de panamerikanske leker. Det var kun en turnering for menn, Cuba vant turneringen foran Brasil.

## Medaljer

## Eksterne lenker
*  Panamerikanske leker 1991
Håndball under Panamerikanske leker 1987

**Håndball under Panamerikanske leker 1987** var med som en av flere sporter i de tiende Panamerikanske leker som ble arrangert i Indianapolis i USA i perioden 8. til 23. august 1987. Det var første gangen som håndball var med i de panamerikanske leker. Det var en turnering for menn og en for damer, USA vant begge.

## Medaljer

## Eksterne lenker
*  Panamerikanske leker 1987
Morgenbladet topp 100

**Morgenbladet topp 100** var en kåring i regi av Morgenbladet av norgeshistoriens beste plateutgivelser. Listen ble stemt fram av 100 norske musikere, og ble lansert utover høsten 2011. De øverste 10 plassene ble offentliggjort 11.11.11.

## Listen

## Artister deltok i avstemningen

* May-Irene Aasen
* Elias Akselsen
* Arild Andersen
* Petter Baarli
* Jan Bang
* Lars Beckstrøm
* Jarle Bernhoft-Sjødin
* Morten Bing
* Hallvard T. Bjørgum
* Mari Boine
* Per Borten (Moving Oos m.fl.)
* Kari Bremnes
* Geir Bøhren
* Stian Carstensen
* Thomas Dybdahl
* Joachim Dyrdahl
* Jon Eberson
* Jan Eggum
* Thomas Felberg (WE)
* Anne Lise Frøkedal (Harrys Gym, I Was A King)
* Magne Furuholmen
* Anja Garbarek
* Kjetil Grande
* Øystein Greni
* Rolf Arvind Gupta
* Tord Gustavsen
* Lars Petter Hagen (komponist)
* Askil Holm
* Jenny Hval
* Sivert Høyem
* Thomas Helland
* Tine Thing Helseth
* Arve Henriksen
* Tor Erik Hermansen
* Thomas Moen Hermansen
* Lars Horntveth
* Charlotte Jacobsen (Charlotte & the Co-Stars)
* Geir Jenssen
* Bjørn Jervås
* Marianne Beate Kielland
* Bendik Hovik Kjeldsberg
* Hilde Marie Kjersem
* Sverre Knudsen
* Christer Knutsen
* Rune Kristoffersen (Fra Lippo Lippi)
* William Kristoffersen
* Michael Krohn
* Aage Kvalbein
* Sinikka Langeland
* Sondre Lerche
* Johnny Liadal (Månen, The Colors Turned Red)
* Hans-Peter Lindstrøm
* Geirr Lystrup
* Roy Lønhøiden
* Lasse Marhaug
* Ådne Meisfjord (120 Days)
* Anna Pettersdatter Melkild (Sassybeat)
* Nils Petter Molvær
* Gylve Fenris Nagell
* Emil Nikolaisen
* Lillebjørn Nilsen
* Paal Nilssen-Love
* Jørgen Nordeng
* Odd Nordstoga
* Rolf-Erik Nystrøm
* Fredrik William Olsen (Kråkesølv)
* Katja Benneche Osvold (Life… But How To Live It?)
* Janove Ottesen
* Wolfgang Plagge
* Don Martin (Gatas Parlament)
* Maja Ratkje
* Knut Reiersrud
* Thomas Robsahm (White Lord Jesus, Brød & Sirkus)
* Bjarte Lund Rolland (Kvelertak)
* Hans Rotmo (Vømmøl Spellmannslag)
* Kristoffer Rygg (Ulver)
* Knut Schreiner (Euroboys og Turboneger)
* Thomas Seltzer (Turboneger)
* Eva Weel Skram (Eva & The Heartmaker)
* Maria Skranes (Machine Birds)
* Maria Solheim
* Helge Sten (Deathprod)
* Susanne Sundfør
* Sveinung Sundli (Gåte)
* Bent Sæther (Motorpsycho)
* Hild Sofie Tafjord
* Tommy Tee
* Matias Tellez
* Ove Thue (Saft)
* Liv Ulvik (Eplemøya songlag)
* Hans Jørgen Undelstvedt (Heroes & Zeros)
* Edvard Valberg (Honningbarna)
* Maya Vik (Montée)
* Susanna Wallumrød
* Bugge Wesseltoft
* Ivar Winther (Bonk, Snuten)
* Sigurd Wongraven (Satyricon)
* Magdi Ytreeide (Karpe Diem)
* Bertine Zetlitz
* Erlend Øye (Kings Of Convenience)

## Eksterne lenker
* Morgenbladet topp 100
Johan Vilhelm Snellman

**Johan Vilhelm Snellman** (født 12. mai 1806 i den nåværende Tjärhovsgatan 5 i Stockholm, Sverige, død 4. juli 1881 i Kyrkslätt i Nylands län i Finland) var en innflytelsesrik finsk filosof innenfor fennomanibevegelsen, forfatter, avisredaktør og statsmann, som ble adlet i 1866.

Snellman virket som senator fra 1863 til 1868. Han tilltrådte som sjef for finanseksedisjonens avdeling i 1863. Han virket direkte for det finske språkets rettsstilling. Han deltok i beslutningen for den myntreform som ga Finland en egen valuta i 1865.
Snellman adlet i 1866. Han fungerte som adelsstandens representant ved landdagene i 1867, 1872 og 1877. Fra 1870 til 1874 fungerte han som formann for det Finska litteratursällskapet.

## Referanser


## Eksterne lenker
*
Plovdiv oblast

**Plovdiv oblast** er en forvaltningsenhet (*[[oblast]]*) i det sentrale sørlige Bulgaria. Den største byen, som også er administrasjonssentrum, er Plovdiv. 

Det ligger flere naturlige landemerker i Plovdiv. Blant annet Sentral-Balkan nasjonalpark med Bulgaria og Balkans høyeste fossefall Rajsko Praskalo.

## Kommuner

Plovdiv oblast er inndelt i 18 kommuner (entall: община, *obshtina* – flertall: общини, *obshtini*)

## Eksterne lenker
*
Siilinjärvi-Viinijärvi-banen

**Siilinjärvi-Viinijärvi-banen** (finsk: *Siilinjärvi–Viinijärvi-rata*) er en del av det finske jernbanenettet som strekker seg fra jernbanestasjonen i Siilinjärvi til jernbanestasjonen i Viinijärvi. Bandelens lengde er 111,7 kilometer, og benyttes bare til godstrafikk. Banen er en del av den såkalte Savolaxtriangelet og trafikkstyringen skjer fra Pieksämäki.

## Linjekart

|}

## Eksterne lenker
*
Håndball under Panamerikanske leker 1999

**Håndball under Panamerikanske leker 1999**. Håndball var med som en av flere grener i de trettende Panamerikanske leker som ble arrangert i Winnipeg i Canada i perioden 23. juli til 8. august 1999. Brasil vant dameturneringen og Cuba vant turneringen for menn.

## Medaljer

## Eksterne lenker
*  Panamerikanske leker 1999
Håndball under Panamerikanske leker 1995

**Håndball under Panamerikanske leker 1995**. Håndball var med som en av flere sporter i de tolvte Panamerikanske leker som ble arrangert i Mar del Plata i Argentina i perioden 11. til 26. mars 1995. USA vant dameturneringen og Cuba vant turneringen for menn.

## Medaljer

## Eksterne lenker
*  Panamerikanske leker 1995
Rajsko Praskalo

**Rajsko Praskalo** (bulgarsk: *Райско пръскало*) er en foss i Bulgaria. Det er den fossen i Bulgaria og Balkan med høyest fall. Den ligger ved foten av fjellet Botev (2&nbsp;376 m) i Balkanfjella og er en del av Dzjendemareservatet. 

Fossens kilde er vann fra snøsmelting.
Håndball under de panamerikanske leker

**Håndball under de Panamerikanske leker**. Håndball har vært med siden 1987 i Indianapolis i USA. Det har vært arrangert både dame- og herre turneringer unntatt 1991 i Havanna da det kun var en turnering for menn.    

## Medaljer



## Håndball Panamerikanske leker 1987-2011
### Damer

### Menn
Coburg (andre betydninger)

**Coburg** kan vise til:

;Steder i Tyskland
* Coburg, by i Bayern 
* Landkreis Coburg, landkreis i Bayern
* Saxe-Coburg, hertugdømme
* Sachsen-Coburg-Gotha, hertugdømme

;Steder som er oppkalt etter en av de overstående
* Coburg (Iowa), by i USA
* Coburg (Kentucky), by i USA
* Coburg (Oregon), by i USA
* Coburg (Victoria), bydel i Melbourne i Australia
* Cobourg (Ontario), by i Canada
* Coburg Island, øy i Canada
Pieksämäki-Joensuu-banen

**Pieksämäki-Joensuu-banen** (finsk: *Pieksämäki–Joensuu-rata*) er en del av det finske jernbanenettet og er en sidegrein til Savolaxbanen i Pieksämäki og går via kommunene Varkaus og Libelits til Joensuu. Banestrekningen er 181,7&nbsp;km lang. Både person- og godstrafikk forekommer og baneovervåkningen styres fra Pieksämäki.

## Linjekart

|}

## Eksterne lenker
*
Pernik oblast

**Pernik oblast** er en forvaltningsenhet (*[[oblast]]*) i det vestlige Bulgaria. Den største byen, som også er administrasjonssentrum, er Pernik.

Pernik har en del industri, blant annet stålverk og maskinindustri.

## Kommuner

Pernik oblast er inndelt i 6 kommuner (entall: община, *obshtina* – flertall: общини, *obshtini*)

## Eksterne lenker
*
Flekkefjord museum

**Flekkefjord museum** er et museum i Flekkefjord i Vest-Agder som består av flere avdelinger. Flekkefjord museum er en del av Vest-Agder-museet.

## Dr. Krafts gate 15
Dr. Krafts gate 15 ble bygget i 1724, men har siden den tid gjennomgått flere endringer under forskjellige eiere.  Huset er innredet i første etasje som et borgerlig hjem. I andre etasje finnes en tekstilutsilling av bymoter og redskaper.  I tilbygget finnes en modell av reperbanen på Sunde, vedskjul og bakerovn og rommelig plass etter dattidas målestokk for tjenestepiken i andre etasje fra bakgården.  Gjenstandene er gitt fra byens befolkning, dels som testamentarisk gave, og gir uttrykk for byens internasjonale orientering.

## Fiskeskøyta «Solstrand»
Museumskøyta Solstarand tilhører museet og er bygget i 1936.  Den har tidligere blitt brukt i makrell- og sildefiske og til reketråling og er en tradisjonell fiskeskøyte fra området.

## Tatjana Lars Kristian Gulbrandsen
*Lars Kristian Gulbrandsen* (1931&ndash;2005), eller Tatjana Lars Kristian Gulbrandsen som han selv kalte seg, en av Sørlandets mest særpregede kunstnere testamenterte gjenstander og kunstverk til Flekkefjord kommune.  En del av samlingen er utstilt ved sjøbodene ved museet. 

Utover dette holder museet utstillinger av kortere varighet.
 
## Se også
*Vest-Agder-museet IKS

## Litteratur
* 

## Eksterne lenker
*
Alberga jernbanestasjon

**Alberga jernbanestasjon** (finsk: *Leppävaaran rautatieasema*, svensk: *Alberga järnvägsstation*) er en jernbanestasjon på Kystbanen Åbo-Helsingfors og Alberga stadsbana i den finske byen Esbo i bydelen Alberga. Jernbanestasjonen ligger 11,3 kilometer fra Helsingfors sentralstasjon, mellom jernbanestasjonene Mäkkylä og Kilo. Stasjonen ble åpnet i 1903. Den første stasjonsbygningen stod ferdig i 1907, men ble revet høsten 1999.

Ved Alberga jernbanestasjon stopper alle hovddstadsregionens nærtrafikks nærtog fra Helsingfors til Esbo sentrum, Kyrkslätt og Karis. 

## Referanser


## Eksterne lenker
*
Jugoslavias herrelandslag i fotball

**Jugoslavias herrelandslag i fotball** var det nasjonale fotballaget til Jugoslavia, altså det laget som representerte Kongedømmet Jugoslavia (1918–1943) og
Den sosialistiske føderale republikken Jugoslavia (1945 – 1992) i internasjonale fotball. I 1992 ble landet utestengt fra internasjonal konkurranser grunnet Jugoslaviakrigene (noe som gjorde at man mistet EM i fotball 1992), og da det ble slippet inn igjen i 1994 var det landet som fremdeles kalte seg Jugoslavia (nå som Den føderale republikken Jugoslavia) bestående nå av to republikker, mens det få år tidligere bestod av seks. Dette Rest-Jugoslavia bestod av Serbia og Montenegro, og Rest-Jugoslavia – fra 2003 kjent under navnet Serbia og Montenegro – hadde eget fotballag, se Serbia og Montenegros herrelandslag i fotball. Dette laget var av FIFA anerkjent som *arvtakeren* til Jugoslavias herrelandslag i fotball, og ble selv etterfulgt av Serbias herrelandslag i fotball i 2006.

## Mesterskap
Jugoslavias største triumfer er to sølv i EM-sammenheng: EM i fotball 1960 og EM i fotball 1968. I tillegg fikk laget to fjerdeplasser i VM-sammenheng: VM i fotball 1930 og VM i fotball 1962.

## Dagens lag fra samme område
*  (1992-)
*  (1992-)
*  (1996-)
*  (1994-2019) /  (2019-) 
*  (1994-2003) /  (2003-2006), senere:
**  (2006-)
**  (2006-)
*  (2016-, uoffisielle kamper 1993-2016)

## Eksterne lenker
*
Gabrovo oblast

**Gabrovo oblast** er en forvaltningsenhet (*[[oblast]]*) i det sentrale Bulgaria. Den største byen, som også er administrasjonssentrum, er Gabrovo.

Gabrovo er kjent for friluftsmuseet Etara museum og Shipkapasset der slaget ved Shipkapasset ble utkjempet under den russisk-tyrkiske krig i 1877.

## Kommuner

Gabrovo oblast er inndelt i 4 kommuner (entall: община, *obshtina* – flertall: общини, *obshtini*)

## Eksterne lenker
*
Haskovo oblast

**Haskovo oblast** er en forvaltningsenhet (*[[oblast]]*) i det sørlige Bulgaria. I sør grenser Haskovo til Hellas og Tyrkia. Den største byen, som også er administrasjonssentrum, er Haskovo.

## Kommuner

Haskovo oblast er inndelt i 11 kommuner (entall: община, *obshtina* – flertall: общини, *obshtini*)

## Eksterne lenker
*
Landhockey under Panamerikanske leker 2011

**Landhockey under Panamerikanske leker 2011**. Landhockey var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var åtte dame- og åtte herrelag som deltok, USA vant dameturneringen og Argentina vant turneringen for menn.  
## Medaljer

### Damer
#### Finaler

#### Plasseringer

#### Medaljevinnerne

### Menn
#### Finaler

#### Plasseringer

#### Medaljevinnerne

## Eksterne lenker
* Panamerikanske leker 2011
Stefan Stambolov

**Stefan Nikolov Stambolov** (*bulgarsk:* **Стефан Николов Стамболов**) (født 31. januar 1854 i Veliko Tarnovo, død 6. juli 1895 i Sofia) var en bulgarsk politiker som tjenestegjorde som statsminister og regent. Han regnes som en av de viktigste og mest populære «grunnleggerne av det moderne Bulgaria», og er noen ganger referert til som «den bulgarske Bismarck».

## Tidlige år

Stambolov ble født i Veliko Tarnovo. Hans far tok del i *«Velchova Zavera»*- plottet mot tyrkisk styre i 1835. Hans utdannelse startet i hjembyen, men han studerte senere i presteseminaret i Odessa fra 1870 til 1872. Han gikk inn i Den bulgarske revolusjonerende sentralkomiteen. Etter dødsfallet til grunnleggeren Vassil Levski, ble Stambolov valgt til etterfølger. Han var lederen for den ikke vellykkede oppstanden i Stara Zagora (1875) og den Turnovo-revolusjonære komite i den store oppstanden i april 1876.

## Politisk karriere
Stambolov var involvert i politiske diskusjoner så tidlig som på tiden av det første bulgarske parlamentet, den «grunnleggene forsamlingen» av 1879. Etter 1880 ble han viseformann og senere formann i *[[Narodno Sabranie]]* (det bulgarske parlament). I 1885 hjalp han med å få til unionen av Bulgaria og Øst-Rumelia. 20. august 1886 avsatte Russlandsvennlige offiserer fyrst Aleksander i et statskupp. Stambolov ledet et motkupp den 28. august som fjernet den russiskkontrollerte provisoriske regjering, og overtok stillingen som regent. Russiskfiendtlighet hindret gjeninnsettelsen av Aleksander, som abdiserte 8. september.

## Referanser


## Eksterne lenker
*
Aioli

**Aioli** (fra katalansk: *allioli*, i betydningen *hvitløk og olje*) er en kald saus, eller hvitløksmajones, med opprinnelse i nordøstre Spania, områdene rundt Catalonia og Valencia, Provence og deler av Italia. 

## Ingredienser
Sausen består tradisjonelt kun av hvitløk, salt og olivenolje. Eggeplomme, sitronsaft eller eddik, samt ulike kryddertilsetninger, kan også legges til i ingrediensene.

## Bruk
Aioli nytes gjerne til grillet eller stekt kjøttmat og tapas. Den nytes også som dipp.

### Grunnoppskrift
Hvitløk knuses i en morter og emulgeres med salt og olivenolje. I dag lages ofte aioli i en food processor eller blender, men noen tradisjonalister mener at dette ikke gir det samme resultatet.

## Kjemi
I likhet med majones er aioli en emulsjon, det vil si en blanding av to væsker som normalt ikke blander seg med hverandre, i dette tilfellet olje og saften fra den knuste hvitløken.

Forskjellen ligger i at i majones kommer emulgatorene fra eggeplommen, mens i tradisjonell aioli er det bare de emulgatorene som finnes i hvitløken som skaper emulsjonen. På grunn av dette er det mer krevende å lage tradisjonell aioli, og dette er årsaken til at mange inkluderer egg i oppskriften.

## Referanser
Adamaoua

**Adamaoua** er en region sentralt i Kamerun. Hovedstaden heter Ngaoundéré. Regionen grenser til regionene Centre og Est i sør, Nord-Ouest og Sud-Ouest i sørvest, Nigeria i vest, Nord i nord og Den sentralafrikanske republikk i øst. Regionen hadde i 2010 en befolkning på .

Fjellområdene i Adamaoua markerer skillet mellom jungelen i det sørlige Kamerun og savannen i den nordlige delen av landet. 

## Departementer
Adamaoua består av fem departementer. 

#Djérem
#Faro-et-Déo
#Mayo-Banyo
#Mbéré
#Vina

## Referanser
Olav Aarsæther

**Olav Aarsæther** (1918–2006) var under andre verdenskrig med i Kompani Linge og deltok i Operasjon Fieldfare som radiotelegrafist. Også hans brødre Knut og Karl Johan var med i Kompani Linge.

## Andre verdenskrig
Da krigen startet var han student ved Norge tekniske høyskole i Trondheim. Aarsæther forlot Norge ombord på MK «Breisund I» 26. mai 1940 og ankom Shetland 28. mai. Med på turen var også fem britiske soldater som hadde deltatt i felttoget i Norge.

Aarsæther deltok sammen med Joachim Rønneberg og Birger Strømsheim i Operasjon Fieldfare i Tafjordfjellene på Sunnmøre.

## Utmerkelser

For sin innsats under krigen ble Aarsæther tildelt St. Olavsmedaljen med ekegren.

## Referanser





## Litteratur
* Gunnar Myklebust: *Tungtvannssabotøren*, Aschehoug (2011) ISBN 978-82-03-29306-1.
Ingå jernbanestasjon

**Ingå jernbanestasjon** (finsk: *Inkoon rautatieasema*,  svensk: *Ingå järnvägsstation* ) er en jernbanestasjon på Kystbanen Åbo-Helsingfors i kommunen Ingå i Nyland. Den ligger i byen Vars. Stationsbygningen ble bygget i 1902 etter tegninger av den finske arkitekten Bruno F. Granholm. Y-tog  fra huvedstadsregionens nærtrafikk stopper ved stasjonen. Avstanden fra Sjundeå jernbanestasjon er 19,3 kilometer, 16 kilometer fra Karis jernbanestasjon, og 70,6 km fra Helsingfors sentralstasjon.

## Referanser


## Eksterne lenker
*
Nikolaj Iliev

**Nikolaj Stefanov Iliev** (bulgarsk: *Николай Стефанов Илиев*) (født 31. mars 1964 i Sofia) er en bulgarsk tidligere fotballspiller som gjennom sin lange karriere spilte midtstopper hos blant annet Levski Sofia. Han fikk også flere landskamper for  og deltok i ett verdensmesterskap for hjemlandet.

Iliev startet sin fotballkarriere i den lokale hovedstadklubben Levski Sofia i 1982, hvor han etterhvert fikk sitt definitive gjennombrudd. Etter å ha spilt over 180 seriekamper dro han i 1989 på et utenlandsopphold hos den italienske klubben Bologna. Hos Bologna spilte han kun 28 seriekamper frem til 1991, da karrieren gikk videre til tysk fotball og klubben Hertha Berlin. Etter å ha kun spilt ti kamper på en sesong dro han tilbake til Levski Sofia før han avsluttet sin fotballkarriere hos den franske klubben Rennes.

## Landslagskarriere
Iliev spilte i årene mellom 1986 og 1994 totalt 53 landskamper og scoret fem mål for . Han var med i den bulgarske troppen under VM i fotball 1994 i USA, hvor han i var vitne til at Bulgaria gikk helt frem til semifinalen uten å få spille en eneste kamp selv.

## Referanser


## Eksterne lenker
* 
* National-football-teams.com – Spillerinfo om Iliev
*  Profil på LevskiSofia.info
Simeon Simeonov

**Simeon Ivanov Simeonov** (bulgarsk: *Симеон Иванов Симеонов*) (født 26. mars 1946 i Sofia, død 2. november 2000 samme sted) er en bulgarsk tidligere fotballspiller som gjennom sin karriere spilte målvakt hos Slavia Sofia og CSKA Sofia. Han fikk også flere landskamper for  og deltok i tre verdensmesterskap for hjemlandet.

Simeonov startet sin fotballkarriere i den lokale hovedstadklubben Slavia Sofia i 1964, hvor han spilte frem til 1973. I 1968 ble han kåret til årets fotballspiller i Bulgaria. Hos Slavia Sofia vant han den bulgarske cupen i 1966 og kom til semifinalen i Cupvinnercupen i 1966/1967-sesongen. Han fikk også en sesong hos den rivaliserende klubben CSKA Sofia i 1974 før han måtte legge opp som fotballspiller på grunn av en alvorlig skade.

## Landslagskarriere
Simeonov spilte i årene mellom 1964 og 1974 totalt 34 landskamper for . Han var med i den bulgarske troppen under både VM i fotball 1966 i England, VM i fotball 1970 i Mexico og VM i fotball 1974 i Vest-Tyskland, hvor han spilte henholdsvis én kamp, to kamper og var ubenyttet reserve ved det siste mesterskapet.

## Referanser


## Eksterne lenker
* 
*  National-football-teams.com – Spillerinfo om Simeonov
Centre (Kamerun)

**Centre** er en region sentralt i Kamerun. Hovedstaden heter Yaoundé som også er nasjonal hovedstad. Regionen hadde i 2010 en befolkning på .

Jordbruk er en viktig næringsvei i Centre-regionen og spesielt kakao-bønner som produseres for salg.

## Departementer
Centre består av ti departementer. 
# Lekié
# Haute-Sanaga 
# Mbam-et-Inoubou 
# Mbam-et-Kim
# Méfou-et-Afamba 
# Méfou-et-Akono
# Mfoundi
# Nyong-et-Kéllé 
# Nyong-et-Mfoumou
# Nyong-et-So'o 

## Referanser
Ivan Zafirov

**Ivan Georgiev Zafirov** (1947–2025) var en bulgarsk fotballspiller som gjennom mesteparten av sin karriere spilte høyreback for PFC CSKA Sofia. Han fikk også flere landskamper for  og deltok i ett verdensmesterskap og ett olympisk mesterskap for hjemlandet.

Zafirov startet fotballkarrieren i den lokale hovedstadklubben PFC CSKA Sofia i 1965, hvor han spilte én sesong før turen gikk videre til OFC Sliven 2000. Der spilte han i overkant av 20 kamper på to sesonger før han gikk på en overgang tilbake til sin opprinnelige klubb i 1968. Her fikk han sitt definitive gjennombrudd som fotballspiller og var med på å vinne ni seriemesterskap og fem cupmesterskap med CSKA Sofia.

## Landslagskarriere
Zafirov spilte i årene mellom 1968 og 1980 totalt 50 landskamper og scoret ett mål for . Han deltok for Bulgaria under Sommer-OL 1968 i Mexico og var med på å vinne sølvmedalje for landet etter å ha tapt finalen mot . Han var også med i den bulgarske troppen under VM i fotball 1974 i Vest-Tyskland, men var ubenyttet reserve og fikk ikke spille noen kamper, til tross for at han var sentral under Bulgarias kvalifisering til mesterskapet.

## OL-medaljer
* 1968  Mexico by –  Sølv i fotball  Bulgaria

## Fotnoter


## Referanser


## Eksterne lenker
*
Vedbrått

En **vedbrått** er vedskier pent stablet på hverandre slik at det til slutt danner en «vegg» med ved der bare endeveden på vedskiene er synlig. Mest vanlig plassert inntil en vegg eller lignende. Det finnes også vedbråtter satt opp uten støtte. Ved stabling av store vedbråtter brukes det gjerne krysslegging i endene, ved lange vedbråtter kan det legges et kryss midt i også for og stabilisere ytterligere. Krysslegging er at vedskiene legges på tvers i annethvert fag i et tårn, dette for å stabiliserer vedbråtten. Frittstående vedbråtter setter større krav til nøyaktighet for at de skal stå stødig, der er også bruk av krysslegging mer vanlig og et fint hjelpemiddel til å få bråtten stabil.
Georgi Dimitrov-ordenen

**Georgi Dimitrov-ordenen** (bulgarsk: *Орден „Георги Димитров“*) er en bulgarsk orden innstiftet 17. juni 1950 ved dekret utstedt av presidentskapet i nasjonalforsamlingen. Ordenen belønnet fremragende sivile fortjenester. Den er oppkalt etter kommunistlederen Georgi Dimitrov, som var Bulgarias statsminister fra 1946 til 1949. Georgi Dimitrov-ordenen rangerte sammen med Stara Planina-ordenen og Ordenen Bulgarias tretten århundrer som de fremste i Folkerepublikken Bulgarias ordensvesen. Da Bulgaria i 1990 innførte flerpartidemokrati og markedsøkonomi ble Georgi Dimitrov-ordenen avskaffet.

## Inndeling
Georgi Dimitrov-ordenen hadde én klasse.

## Insignier
Ordenstegnet for Georgi Dimitrov-ordenen er i gull med rød og hvit emalje. Det er uregelmessig, men tilnærmet rund i formen og utformet som et sosialistisk statsemblem. I midten har det en midtmedaljong felt med et venstrevendt portrett av Georgi Dimitrov i gull mot rød emalje. En smal hvit stripe omkranser medaljongen, bortsett fra nederst. Midtmedaljong er omgitt av hveteaks, i nedre del omslynget av et rødt bånd med påskriften Георги Димитров. Øverst står en rød stjerne og nederst hammer og sigd.

Ordensbåndet er mørk rødt med kantstripere i lysere rødnyanse.

## Tildeling
Personer som ble tildelt ærestitlene Helt av Folkerepublikken Bulgaria og Helt av det sosialistiske arbeid mottok samtidig også Georgi Dimitrov-ordenen. Ordenen kunne ellers tildeles bulgarere, så vel som borgere av andre land.

Det ble i perioden 1950 til 1990 foretatt tildeling av Georgi Dimitrov-ordenen til  personer.

## Kilder
*Furlan, Marjan: *Socialist Bulgaria. Orders and Medals 1944–1991*, Toronto: Militaria House, 1997, s.  12
*Hieronymussen, Poul Ohm  og Jørgen Lundø: *Europæiske ordner i farver*, København: Politikens forlag, 1966, s. 155
*Petrov, Todor: *Bulgarian Orders and Medals 1878–2005*, Sofia: Voenno izdatelstvo, 2005, s. 216. ISBN 954-509-317-X
Extrême-Nord

**Extrême-Nord** er en region sentralt i Kamerun. Hovedstaden heter Maroua. Regionen ligger helt nord i landet og grenser til Nigeria i vest, Tsjad i øst og regionen Nord i sør. Regionen hadde i 2010 en befolkning på .

Helt nord i provinsen ligger Tsjadsjøen som deles med Tsjad. 

## Departementer
Extrême-Nord består av seks departementer. 
# Diamaré
# Logone-et-Chari
# Mayo-Danay
# Mayo-Kani
# Mayo-Sava
# Mayo-Tsanaga

## Referanser
Littoral (Kamerun)

**Littoral** er en region i det sørvestlige Kamerun langs Biafrabukta. Hovedstaden heter Douala. Regionen hadde i 2010 en befolkning på .

## Departementer
Littoral består av fire departementer. 

# Moungo
# Nkam
# Sanaga-Maritime
# Wouri

## Referanser
Sjumannsrugby under Panamerikanske leker 2011

**Sjumannsrugby under Panamerikanske leker 2011**. Sjumannsrugby var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var første gangen sjumannsrugby var med i de Panamerikanske leker, der åtte herrelag deltok og Canada vant turneringen foran Argentina.
## Medaljer

### Finaler

### Plasseringer

### Medaljevinnerne

## Eksterne lenker
* Panamerikanske leker 2011
Adolf Ivar Arwidsson

**Adolf Ivar Arwidsson** (født 7. august 1791 i Padasjoki i Finland, død 21. juni 1858 i Viborg (Viborg landkommune) i Finland) var en innflytelsesrik finsk forfatter, politiker og historiker. I sitt forfatterskap var Arwidsson kritisk mot Finlands status som et  Storfyrstedømme, som var underlagt de russiske tsarene. Disse ytringene kostet ham i 1822 jobben som foredragsholder ved Kungliga Akademien i Åbo, og i 1823 emigrerte han til Sverige. I den senere delen av sitt liv var virksom i Sverige, hvor han fortsatte sin politiske aktiviteter. Den finske nasjonale bevegelsen betraktet Arwidsson som strategen bak det uavhengige Finland.

## Referanser


## Eksterne lenker
* 
* Adolf Ivar Arvidsson. Forfatterpresentasjon hos *litteraturbanken.se*
Ordenen Bulgarias tretten århundrer

**Ordenen Bulgarias tretten århundrer** (bulgarsk: *Орден „13 века България“*) er en bulgarsk orden innstiftet 16. oktober 1981 av statsrådet i Folkerepublikken Bulgaria til minne om grunnleggelsen av Bulgaria i året 681. Den kunne tildeles bulgarere og utlendinger for fremragende fortjenester av Bulgaria. Ordenen rangerte sammen med Georgi Dimitrov-ordenen og Stara Planina-ordenen som de fremste i Folkerepublikken Bulgarias ordensvesen. Da Bulgaria i 1990 innførte flerpartidemokrati og markedsøkonomi ble Ordenen Bulgarias tretten århundrer avskaffet.

## Inndeling
Ordenen Bulgarias tretten århundrer har én klasse.

## Insignier
Ordenstegnene for Ordenen Bulgarias tretten århundrer består av et ordensbånd med ordenstegn til å bære over skulderen, samt en ordensstjerne. Ordenstegnet består av en hvitemaljert femtagget stjerne i gull. I midten av stjernen finnes en kvadratisk gullrute med en liten løve i midten av et ornament. Motivet er basert på arkitektoniske detaljer fra  middelalderpalassene i byen Preslav, som var hovedstad i Det første bulgarske riket. Over kvadraten står årstallet 681. Firkanten er omgitt av en grønnemaljert laurbærkrans. Ordenstegnet er opphengt i et hvitt ordensbånd, som har midtsriper i hvitt, grønt og rødt, fargene fra Bulgarias flagg.
 
Ordensstjernen har firkanten fra ordenstegnet lagt på en rødemaljert skive omgitt av laurbærkransen, det hele igjen lagt på en femtagget stjerne av doble strålegrupper i sølv.

## Tildeling
Ordenen Bulgarias tretten århundrer ble tildelt i anledning festlighetene for og feiringen av Bulgarias 1300-årsdag. Blant mottagerne var sentrale politikere som Todor Zjivkov og Georgi Atanasov, samt kulturpersonligheter som patriark Maxim av Bulgaria og operasangeren Nicolai Ghiaurov.

Til sammen 110 personer ble hedret med denne ordenen.

## Kilder
*Furlan, Marjan: *Socialist Bulgaria. Orders and Medals 1944–1991*, Toronto: Militaria House, 1997, s. 33 
*Petrov, Todor: *Bulgarian Orders and Medals 1878–2005*, Sofia: Voenno izdatelstvo, 2005, s. 231. ISBN 954-509-317-X
Fennomani

**Fennomani** (av latin *fennus*, og gresk *mani'a*, «lidelsesfull kjærlighet»), «finskhetsvermeri», er en språklig nasjonal bevegelse i Finland, som første gangen dukket opp i det svenske tidsskriftet «Lyceum». Bevegelsen førte i 1851 til opprettelsen av en lærestol i det finske språk ved Helsingfors universitet og til den generelle anerkjennelsen av finsk som et offisielt språk. 

En sentral talsmann for fennomanidoktrinen var Johan Vilhelm Snellman, som i tidsskriftet *Saima* i årene 1844-1846 formulerte dens teser på en klar og entydig måte. Snellman var påvirket av de tyske nasjonalteoriene og tysk språkpurisme, som hevdet at et folks regelmessige utviklingsgang ble forstyrret av å oppta fremmedelementer i sin herkomst og sitt språk.
PFK Litex Lovetsj

**PFK Litex Lovetsj** (bulgarsk: *ПФК Литекс Ловеч*), også kjent som bare **Litex**, er en bulgarsk fotballklubb fra byen Lovetsj i provinsen med samme navn. Klubben spiller for øyeblikket i A PFG, som er landets øverste divisjon. Litex Lovetsj ble grunnlagt i 1921 og spiller sine hjemmekamper på Lovetsj stadion.

Klubbens trener er Atanas Dzhambazki. Lagets draktfarger er orange hjemmedrakter med hvit shorts, mens bortedraktene er lyseblå med svart underdel. Klubben har siden grunnleggelsen vunnet det bulgarske seriemesterskapet fire ganger (senest i 2011) og det bulgarske cupmesterskapet fire ganger. Litex Lovetsj har også deltatt i UEFA-cupen en rekke ganger samt i kvalifisering til Mesterligaen ved flere anledninger. Deres beste plassering i Europa var da klubben nådde første utslagsrunde etter gruppespillet under UEFA-cupen 2005/06.

## Meritter
* A PFG: (4) 1998, 1999, 2010, 2011
* Den bulgarske cupen: (4) 2001, 2004 , 2008, 2009

## Kjente spillere med tilknytting til klubben
*  Rosen Kirilov
*  Radostin Kisjisjev
*  Stanislav Manolev
*  Milivoje Novakovič
*  Svetoslav Todorov

## Eksterne lenker
*
Brannmur

**Brannmur**, eller **brannvegg**, er en innrettning som hindrer spredning av brann. Den var i tidligere tider ofte laget av murstein, mens i dag kan en brannmur bestå av alt fra betong til gipsvegger.

## Se også
* Brannseksjon
* Gjennomføring, åpninger til teknisk utstyr gjennom vegger, gulv og tak

## Referanser


### Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

## Eksterne lenker
*
Folkerepublikken Bulgarias orden

**Folkerepublikken Bulgarias orden** (bulgarsk: *Орден „Народна Република България“*) er en bulgarsk orden innstiftet 18. juni 1947 av formannskapet for Folkerepublikken Bulgaria til minne om at landet 15. september 1946 ble utropt til folkerepublikk. Ordenen belønnet sivile og militære for fremragende fortjenester og særskilte bragder. I Folkerepublikken Bulgarias ordensvesen rangerte Folkerepublikken Bulgarias orden sammen med Madararytterens orden på trinn to, etter Georgi Dimitrov-ordenen, Stara Planina-ordenen og Ordenen Bulgarias tretten århundrer. Da Bulgaria i 1990 innførte flerpartidemokrati og markedsøkonomi ble Folkerepublikken Bulgarias orden avskaffet.

## Inndeling
Folkerepublikken Bulgarias orden var tiltenkt fem trinn, men dette ble i 1950 redusert til tre: 
*1. klasse
*2. klasse
*3. klasse

## Insignier
Ordenstegnet for Folkerepublikken Bulgarias orden består av Folkerepublikken Bulgarias riksvåpen lagt på en samling av tretti stråler. Strålene er usentrerte og springer ut fra nedre del av medaljongen. For 1. klasse er riksvåpenet i sølv med rød emalje på forgylte stråler. For 2. og 3. klasse er riksvåpenet forgylt med rød emalje og strålene i hvitt metall. Ordenstegnene for 2. og 3. klasse er identiske, bortsett fra størrelsen.

Ordensbåndet er hvitt med kantstriper i rødt og grønt. Hvitt, rødt og grønt er fargene i Bulgarias flagg.



Fil:Орден „Народна република България“ II ст..jpg|Ordenstegn for 2. klasse
Fil:Орден „Народна република България“ III ст..jpg|Ordenstegn for 3. klasse



## Tildeling
Folkerepublikken Bulgarias orden ble tildelt bulgarske så vel som utenlandske statsborgere. Både sivil og militær innsats ble belønnet med ordenen. Til sammen ble  personer hedret med en av de tre klassene i Folkerepublikken Bulgarias orden.

Georgi Dimitrov var den første mottageren av Folkerepublikken Bulgarias orden. Han ble i 1947 tildelt ordenens 1. klasse.

## Kilder
*Furlan, Marjan: *Socialist Bulgaria. Orders and Medals 1944–1991*, Toronto: Militaria House, 1997, s. 13 
*Hieronymussen, Poul Ohm  og Jørgen Lundø: *Europæiske ordner i farver*, København: Politikens forlag, 1966, s. 155
*Petrov, Todor: *Bulgarian Orders and Medals 1878–2005*, Sofia: Voenno izdatelstvo, 2005, s. 215–216. ISBN 954-509-317-X
Axel Olof Freudenthal

**Axel Olof Freudenthal** (født 12. desember 1836 i Sjundeå sogn i Nylands län i Finland, død 2. juni 1911 i Helsingfors i Finland) var en svenskspråklig finsk filolog og politiker. Freudenthal studerte ved Helsingfors universitet hvor det raste en strid mellom fennomanibevegelsen og svekomanene. Han innledet den svenske nasjonalistiske bevegelsen i Finland og kjempet for den kulturelle integriteten av Finlands svensktalende befolkning mot de nasjonalistiske ønsker om en fullstendig finnifisering av Finland.

## Referanser
Siri Nordeide Grønli

**Siri Merete Nordeide Grønli** (født 1984) er en norsk tidligere fotballspiller.

## Karriere
Grønli er født og oppvokst i Høyanger. Hun spilte på Idrettslaget Høyang i de tidlige ungdomsårene, før hun begynte på Norges Toppidrettsgymnas i Bærum som 16-åring. Hun gikk deretter til Asker Fotball Kvinner. Etter at Asker ble slått sammen med Stabæk i 2009 har Grønli spilt for Stabæk.

Hennes yngre søstre, Line Noreide Grønli (f. 1988) og Gry Noreide Grønli (f. 1990), er også tidligere fortballspillere og har blant annet spilt for Linderud-Grei Toppfotball i toppserien.

Grønli startet på medisinstudiet mens hun spilte fotball på toppnivå for Stabæk, og i 2018 var hun utdannet lege ved Universitetet i Oslo.

Hun fikk ikke tilbud om ny kontrakt i Stabæk etter 2022-sesongen, og ga seg dermed som fotballspiller på toppnivå. Hun var den siste spilleren som var igjen i klubben siden Stabæk tok over lisensen til Asker foran 2009-sesongen, og spilte 14 sesonger for klubben.

## Meritter
### Stabæk
* Seriemester 2010
* Seriemester 2013
* Cupmester 2011
* Cupmester 2012
* Cupmester 2013

## Oppmerksomhet
Grønlis historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Eksterne lenker
* 
* Så glad vart Siri då cupgullet var eit faktum 
* Nytt gull for Nordeide Grønli 
* Siri Nordeide Grønli blei den store helten i årets cupfinale
Yrjö Sakari Yrjö-Koskinen

**Baron Yrjö Sakari Yrjö-Koskinen** (født 10. desember 1830 i Vasa i Finland, død 13. november 1903 i Helsingfors i Finland) var en innflytelsesrik finsk friherre, forfatter, professor, politiker og historiker. Hans fødenavn var **Georg Zakarias Forsman** og hans familie på farsiden hadde sin opprinnelse i Sverige. Yrjö-Koskinen var en sentral skikkelse innenfor fennomanibevegelsen, og gjorde seg til talsmann for dens idéer som leder av *[[Finska partiet]]* på slutten av 1800-tallet.

## Referanser


## Eksterne lenker
* 
*
Svekoman

**Svekoman** (av latin *sueco*, og gresk *mani'a*, «lidelsesfull kjærlighet»), «svenskhetsvermeri», er en språklig nasjonal bevegelse i Finland. Bevegelsen oppstod i storfyrstedømmet Finland og tok til orde for en svenskspråklig kultur som en reaksjon på fennomanibevegelsens krav om å erstatte svensk med finsk i offentlig administrasjon, ved hoffene og i skolene. På denne tiden ble finsk og svensk talt av henholdsvis 85 og 15 prosent av storfyrstedømmets befolkning. Idéene til svekomanene var viktige for den offentlige debatten på 1870- og 1880-årene, som ble vekket til live gjennom opprettelsen av den finske Lantdagen i 1809.